[image: ]SLOVENSKÝ  RYBÁRSKY  ZVÄZ,   MIESTNA ORGANIZÁCIA    
Fučíkova  ul.  č. 4,       925 21   SLÁDKOVIČOVO


 
O B E Ž N Í K   na rok  2027 
 
Vážení športoví rybári! 
 
Výbor MO SRZ Sládkovičovo pre informáciu svojich členov vydáva na rok 2027 tento obežník. Každý člen organizácie je povinný do 15.01.2027 odovzdať riadne vyplnený a zosumarizovaný „ (to znamená, že aj keď si rybár neprivlastnil žiadnu rybu v priebehu rybárskej sezóny, je potrebné na zadnej strane povolenia na rybolov,  spočítať dochádzku k vode osobitne za všetky revíry, ktoré rybár navštívil) PREHĽAD O ÚLOVKOCH“  za rok 2026 osobne do poštovej schránky na rybárskom dome, Fučíkova 4, Sládkovičovo, alebo poštou na adresu: 
 
MO SRZ Sládkovičovo 
Fučíkova 4 
925 21 Sládkovičovo 
 
V prípade, že prehľad o úlovkoch nebude včas doručený na adresu MO SRZ Sládkovičovo, t.j. do 15.01.2027, dotyčnému rybárovi nebude vydané  povolenie na  rok 2027. Člen, ktorý sa rozhodol vybrať rybárske povolenie pred 15.01.2027, vyplnený a zosumarizovaný prehľad o úlovkoch odovzdá najneskôr pri preberaní povolenia na rok 2027. 
 
Platenie členských príspevkov a vydávanie povolení 
 
Vydávanie  povolení na rybolov a členských príspevkov bude uskutočňované na Rybárskom dome, Fučíkova 4 Sládkovičovo v dňoch streda (od 09.00 – 12.00) a piatok (14.00 – 18.00) od 30.12. 2026 do 09.04.2027 nasledovne: 
 
· December 2026  streda 30.12.2026 od 09.00 do 12.00 h

             Nasledujúce piatky 2027 od 14.00 do 18.00 h :              Nasledujúce stredy 2026 od 09.00 h do 12.00 h :
· január 08.01., 22.01.2027                                                 13.1.2027, 
· február 05.02, 26.02. 2027,                                              17.02.2027,                             
· marec  12.03, 19.03.2027,                                                24.03.2027,
· apríl 09.04.2027.  
 

Každý člen MO SRZ Sládkovičovo k obežníku na rok 2027 obdrží aj poštovú poukážku a na základe priloženej  tabuľky(Vydávanie povolení na rybolov v roku 2027) uhradí druh povolenia, ktorý si vybral. Po uhradení ceny povolenia sa dostaví na rybársky dom v deň vydávania povolenia, preukáže sa s členským preukazom a s ústrižkom poštovej poukážky na  základe ktorého mu bude vystavené povolenie na rybolov.   
 
Členské príspevky je potrebné uhradiť najneskôr do 31.03.2027, inak členovi zaniká členstvo v SRZ v zmysle Zákona o rybárstve.  Každý, kto si zakúpi povolenie na rybolov je povinný si zaplatiť aj ročný alebo trojročný rybársky lístok na príslušnom mestskom alebo obecnom úrade podľa miesta trvalého pobytu. Od poplatkov za rybársky lístok sú oslobodené osoby do štrnásť rokov.  
Občan, ktorý sa chce stať novým členom MO SRZ, musí podať písomnú žiadosť na MO SRZ Sládkovičovo, ktorú Výbor MO SRZ Sládkovičovo prerokuje a rozhodne o jeho prijatí alebo neprijatí za člena. Nový člen SRZ ako aj dieťa od 3-15 rokov,  pri zakúpení povolenia musí dodať 1x fotografiu, ktorá sa nalepí do  členskej legitimácie. 
Informácie o termínoch školení a skúšok nových členov budú uverejnené na webovej stránke MO SRZ Sládkovičovo www.srzsladkovicovo.sk, alebo na FB stránke MO SRZ Sládkovičovo, prípadne je možné sa informovať osobne v dňoch výdaja povolení na rybárskom dome alebo na telefónnom čísle 0903 134 671. 
 
 
Členská schôdza 
 
Členská schôdza MO SRZ Sládkovičovo sa uskutoční dňa 10.04.2027 (sobota) v budove KD ORLOVŇA v Pustých Úľanoch  podľa priloženej pozvánky. 
  
Pracovná povinnosť členov 
 
Podľa § 6 ods. 2 písm. e)  Stanov SRZ každý dospelý člen, okrem žien, invalidných dôchodcov a dôchodcov nad 70 rokov vrátane, má pracovnú povinnosť odpracovať 10 brigádnických hodín. 
V zmysle disciplinárneho poriadku, každý člen, ktorý si povinnú brigádu neodpracoval bude riešení v rámci disciplinárneho poriadku peňažnou pokutou vo výške 100 €.
Každý člen je povinný sa informovať u vedúceho brigádnickej činnosti na telefónnom čísle 0948287217, prípadne osobne u členov výboru, alebo na webovej stránke MO SRZ Sládkovičovo alebo na Rybárskom dome v Sládkovičove v termínoch konania brigádnických aktivít. 
Po odpracovaní 10 brigádnických hodín bude členovi vrátený poplatok za odpracovanú brigádu.  
 
72 hodinové preteky – súťaž 2 členných tímov 
 
Výbor MO SRZ Sládkovičovo organizuje v roku 2027 v dňoch 06-09.05.2027 (štvrtok-piatok-sobota-nedeľa) 72 hodinové preteky na Štrkovisku Vincov les so začiatkom pretekov od 09.00 hodiny dňa 6. mája a ukončením dňa 9.mája. 2027 o 09.00 hodine. V čase konania rybárskych pretekov platí pre ostatných členov MO SRZ Sládkovičovo všeobecný zákaz lovu rýb na uvedenom revíry. Informácie o výške štartovného, pravidlách, počte účastníkov budú zverejnené v priebehu mesiaca november na FB stránke MO SRZ Sládkovičovo a na webovej stránke www.srzsládkovicovo.sk, prípadne na telefónnom čísle 0903134671.   
 
Jesenné 24-hodiové preteky 
 
Výbor MO SRZ Sládkovičovo organizuje v roku 2027 v dňoch 04-05.09.2027 (sobota-nedeľa) jesenné dvadsaťštyri hodinové preteky na Štrkovisku Vincov les so začiatkom pretekov od 09.00 hodiny dňa 4. septembra a ukončením dňa 5. septembra 2027 o 09.00 hodine. Cena štartovného: 60,- € na dve udice, loví sa systémom chyť a pusť, počet účastníkov je obmedzený na 50.  
Predpredaj štartovných lístkov bude od 31.12.2026 do 09.04.2027  na rybárskom dome v dňoch vydávania povolení. Po tomto období na základe telefonického dohovoru – kontakt 0903134671. Zúčastniť sa môžu aj občania bez povolenia na rybolov. 
 
Preteky detí: 
 
Preteky detí sa uskutočnia dňa  26.06. 2027 (sobota) na štrkovisku Vincov les od 8.00 do 11.00 hod. Zúčastniť sa môžu deti do 14 rokov, ktoré sú registrované v MO SR Sládkovičovo. Spôsob lovenia: na jednu udicu na plávanú – bič s maximálnou dĺžkou 6 metrov. Preteky budú hodnotené podľa pravidiel určených MO SRZ Sládkovičovo. Hodnotné ceny obdržia víťazi vekových kategórií venovaných MO SRZ Sládkovičovo. 
 
Výbor MO SRZ dáva na vedomie, že na všetkých rybníkoch je  prísny zákaz kúpania a zakladania otvoreného ohňa. Ďalej je zákaz stanovania pre osoby, ktoré nie sú držiteľmi povolení na rybolov. 
 
Vážení športoví rybári! 
 
 Aj tento rok si Vás dovoľujeme osloviť a požiadať o podporu našich aktivít formou darovania 2% z Vašej dane z príjmov. Takýmto spôsobom môžete podporiť naše verejnoprospešné aktivity v oblasti ochrany a tvorby životného prostredia a v oblasti podpory športu detí a mládeže.  
Ak sa rozhodnete darovať 2% Vašej dane organizácii MO SRZ Sládkovičovo, pošlite alebo osobne doručte na MO SRZ Sládkovičovo do konca marca 2027 vyplnené vyhlásenie spolu s potvrdením o zaplatení dane. Za podporu našej organizácie Vám vopred ďakujeme. 
 
Všetky aktuálne informácie pre členov budú uverejnené na webovej stránke MO SRZ Sládkovičovo www.srzsladkovicovo.sk, alebo na FB stránke MO SRZ Sládkovičovo. 
 
 
Výbor MO SRZ Sládkovičovo želá svojim členom veľa šťastia, zdravia a v roku 2027 veľa úspechov v osobnom živote  a pri love na revíroch našej organizácie! 

